NaiveNeuron/SloPal huggingface dataset:
Borec, Tomáš, minister spravodlivosti SR (2015-11-12):
Ďakujem pekne, pani predsedajúca. Vážené pani poslankyne, poslanci, tento vládny návrh bol vypracovaný na základe plánu legislatívnych úloh vlády Slovenskej republiky a návrhom zákona sa plnia medzinárodné záväzky vyplývajúce z medzinárodných dohôd a právne záväzných aktov Európskej únie vo vzťahu k vyvodzovaniu zodpovednosti právnických osôb za protiprávne konania. Návrh zákona súčasne reflektuje úlohy vyplývajúce z uznesení vlády, najmä z návrhu opatrení na zabezpečenie plnenia odporúčaní prijatých pracovnou skupinou OECD pre úplatkárstvo v medzinárodných obchodných transakciách pre Slovenskú republiku v rámci fázy 3 hodnotení a zároveň akčného plánu boja proti daňovým podvodom na roky 2012 až 2016. Návrh zákona zavádza trestnú zodpovednosť právnických osôb za vybranú kategóriu trestných činov upravených v osobitnej časti Trestného zákona, upravuje základy trestnej zodpovednosti právnických osôb, druhy a výkon trestov ukladaných právnickým osobám a postup orgánov činných v trestnom konaní a súdov v trestnom konaní voči právnickej osobe. Teoretické a praktické východiská návrhu zákona sú detailne popísané v dôvodovej správe. Súčasťou návrhu zákona sú novely vyše 80 osobitných zákonov, ktorých zmena je vyvolaná zavedením trestnej zodpovednosti právnických osôb. Ide o predpisy trestného práva a všeobecné predpisy upravujúce postup štátnych orgánov pri uplatňovaní trestnej zodpovednosti, ako aj predpisy regulujúce vznik, zmenu a zrušenie, respektíve a zánik rôznych typov právnických osôb, pričom najpočetnejšiu skupinu novelizovaných predpisov predstavujú zákony upravujúce povoľovanie výkonu špecifických činností, kde sa zavádza podmienka bezúhonnosti právnickej osoby ako jedna z podmienok, ktorá musí byť splnená pre vydanie povolenia, licencie, oprávnenia a tak ďalej. Toľko úvodom, pani predsedajúca, skončil som. Ďakujem.
Remišová, Veronika, poslankyňa NR SR (2016-10-26):
Ďakujem veľmi pekne kolegovi Dostálovi, ktorý zhrnul aj ďalšie nedostatky, ktoré máme v koncepte otvoreného vládnutia. A my sme sa tak zaviazali vo volebnom programe, že tieto jednotlivé nedostatky budeme postupne odstraňovať, tak budem veľmi rada, keď to budeme robiť spolu. A je to aj výzva pre pani ministerku Žitňanskú, ktorá aj schránkovým zákonom chcela zúžiť priestor pre korupciu a vytvoriť väčšiu transparentnosť, aby takéto pripomienky sa zapracovali možno aj do vládneho návrhu infozákona. Ďakujem.
Glváč Martin, podpredseda NR SR (2017-09-11):
Prosím, prezentujme sa a hlasujme. (Hlasovanie.) Prítomných 141 poslancov, za 59, proti 15, zdržalo sa 66, nehlasoval 1 poslanec. Konštatujem, že Národná rada sa uzniesla, že nebude pokračovať v rokovaní o návrhu zákona. Vyhlasujem prestávku do 17.35. (Krátka pauza.) Ešte vás poprosím o chvíľku strpenia, pán poslanec Madej pri plnení iných povinnosti pozabudol vyhlásiť oznam.
Jurinová, Erika, podpredsedníčka NR SR (2014-10-30):
Dávam slovo pánovi poslancovi Brockovi. (Reakcia ministra Kaliňáka.) Aha. Pán minister podľa rokovacieho poriadku požiadal o slovo. Nech sa páči.
Jurinová, Erika, podpredsedníčka NR SR (2014-03-25):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú, prerušujem rokovanie o tomto bode programu. A nasleduje prvé čítanie o návrhu poslancov Národnej rady Slovenskej republiky Borisa Suska, Anny Vittekovej, Otta Brixiho a Antona Martvoňa na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh je uverejnený ako tlač 922, návrh na jeho pridelenie na prerokovanie výborom je v rozhodnutí č. 908. Dávam slovo pani poslankyni Anne Vittekovej, aby zákon uviedla.
Pčolinský, Peter, podpredseda NR SR (2022-11-15):
S ďalšou faktickou poznámkou pán poslanec Jozef Valocký.
Bugár, Béla, podpredseda NR SR (2019-10-28):
Zas neveríte Maďarovi, do pitvora. (Reakcie z pléna.) Áno, áno, bolo to schválené. (Reakcia spravodajcu.) Áno, nech sa páči, tretie čítanie. Verte mi už. (Reakcie z pléna.)
Mihál, Jozef, poslanec NR SR (2019-09-17):
Jozef, aj toto tvoje vystúpenie práve dokázalo, aké absurdné je rozdeľovanie výšky rodičovského príspevku podľa toho, že čo ten rodič predtým robil, nerobil, študoval, neštudoval. To celé je jednoducho od začiatku zlé.
Pellegrini, Peter, predseda NR SR (2023-11-16):
Na vaše vystúpenie štyri faktické poznámky. Ako prvý pán poslanec Kalivoda.
Bugár, Béla, podpredseda NR SR (2017-02-01):
Vyhlasujem rozpravu o tomto bode programu za skončenú. Pani navrhovateľka nechce sa vyjadriť, spravodajca tiež nie. Ďakujem pekne. Prerušujem rokovanie o tomto bode. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie, tzv. atómový zákon, tlač 359. Ministra Žigu bude zastupovať pán minister Drucker. Pán minister zdravotníctva, nech sa páči, môžete sa vyjadriť k jadrovému zákonu, atómovému zákonu. Nech sa páči. [Rokovanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 359.]
Blaha, Ľuboš, podpredseda NR SR (2024-06-20):
Na vaše vystúpenie pán poslanec evidujem tri faktické poznámky. Ako prvý sa prihlásil pán poslanec Dušan Jarjabek. Nech sa páči.
P. Paška, predseda NR SR: (2010-02-03):
Návrh sme schválili. Pani poslankyňa Grečková bude uvádzať hlasovanie v prvom čítaní o vládnom návrhu zákona o zahraničnej službe. Je to tlač 1388.
Paška, Pavol, predseda NR SR (2012-11-28):
Pani poslankyňa Nicholsonová.
Remišová, Veronika, poslankyňa NR SR (2018-12-05):
Ja by som sa chcela poďakovať. Ešte v minulom volebnom období s týmto návrhom zákona prišla dcéra politického väzňa pani Šípošová, ako aj poslankyňa Erika Jurinová. V tomto volebnom období túto zástavu zdvihla Anka Verešová, Ján Budaj, ktorí bojujú za spravodlivosť a vyrovnanie sa s komunistickým režimom. Ja si myslím, že toto je jeden z najdôležitejších zákonov na vyrovnanie sa s nespravodlivosťami komunistického režimu. Pokiaľ ho neprijmeme, nikdy nebudeme môcť povedať, že sme sa s komunistickým režimom vysporiadali, pokiaľ táto základná nespravodlivosť bude na Slovensku trvať. A ďakujem svojim kolegom, že sa o to neúnavne rok čo rok snažia.
A. Slafkovský, poslanec: (2007-10-23):
Čiže, ak niekto nemôže tvoriť zisk,a teraz to hovorím ako môj vlastný názor, ak niekomu zisk zakážeme tvoriť, tak ho nútime kradnúť, pretože zisk je normálny spôsob po zdanení, ako získať peniaze. Ak niekomu nedovolíme mať zisk, tak ho navádzame na krádež. Ďakujem.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 127 poslancov, za 81, proti 30, zdržalo sa 14, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Kuriak, Milan, poslanec NR SR (2022-11-30):
Ďakujem za slovo. Kolega Marián Viskupič, 30 minút si rečnil. Pred chvíľou, pred pár minútami, minulý týždeň na finančnom výbore to boli desiatky minút, keď ty a opozícia ste dookola rečnili o rozpočte, ako je zlý. Rečníte dookola, tak ako aj môj predrečník kolega Lehotský a aj napriek tomu, napriek vašim dlhým rečiam máte problém štátny rozpočet schváliť. Štátny rozpočet, ktorý bol vypracovaný v súlade s legislatívou Slovenskej republiky, čo potvrdili aj mnohé dôležité inštitúcie, okrem iného aj dnes vystupujúci predseda NKÚ či Rada pre rozpočtovú zodpovednosť. Marián, mrzí ma, že napriek mnohým plamenným rečiam z tvojej strany a zo strany opozície je jasné, že rozpočet nemáte vôľu podporiť a nechcete, aby bol schválený. Nemáte vôľu, aj keby sa vašim mnohým pripomienkam vyhovelo, tak ako to bolo aj spomenuté na finančnom výbore. Veľmi ma mrzí, že vám nejde o ľudí, ale ide vám o politické body a predčasné voľby. Len ja si myslím, že politické vydierania alebo získavania politických bodov ku politike patrí, ale že, že toto používate aj pri najdôležitejšom zákone roka o štátnom rozpočte ma veľmi mrzí. Hodiny sme rokovali, ako som spomenul, minulý týždeň na finančnom výbore k štátnemu rozpočtu. Tak ako sa patrí sme vás hodiny trpezlivo počúvali, nemali sme problém, mnohí, mnohí sa k vašim námietkam vyjadrili... (Prerušenie vystúpenia časomerom.)
Šebej, František, poslanec NR SR (2010-07-08):
Ďakujem, pán predseda. Zvolávam ustanovujúcu schôdzu zahraničného výboru teraz hneď v miestnosti číslo 183, na tamtej strane rokovacej sály na chodbe, na prvom poschodí.
Paška, Pavol, predseda NR SR (2013-11-28):
Hlasujeme. (Hlasovanie.) 142 prítomných, 82 za, 60 sa zdržalo. Návrh sme schválili.
Krajčí, Marek, poslanec NR SR (2021-12-10):
Tým sme vyčerpali hlasovanie o všetkých pozmeňujúcich návrhoch z informácie, ako aj podaných v rozprave. Podľa § 84 ods. 2 zákona o rokovacom poriadku ako spoločný spravodajca navrhujem, aby sa tretie čítanie konalo ihneď.
Přidal, Alojz, poslanec NR SR (2015-03-17):
Pán predseda hospodárskeho výboru, ja vám ďakujem za vašu faktickú poznámku. Naozaj treba povedať, kto je zodpovedný za to, čo sa tu stalo. Bol to pán Ľubomír Jahnátek spoločne s pánom Holjenčíkom, ktorí aj s chlpmi zobrali podporu z Čiech a z Nemecka. Český energetický regulátor naozaj už priznal chybu a hovorí o pochybení vo výške 162 mld. českých korún. Jednoducho by bolo dobré, keby aj pán Holjenčík priznal chybu a odišiel z úradu na zaslúžený dôchodok.
Vaľová, Jana, poslankyňa NR SR (2021-11-11):
Vám je všetko smiešne! (Povedané súbežne s predsedajúcim.)
Danko, Andrej, podpredseda NR SR (2023-12-15):
Do rozpravy prihlásený poslanec Gröhling, pripraví sa poslanec Hargaš. Nech sa páči, pán poslanec.
Kondrót, Maroš, poslane NR SR (2012-07-31):
Keďže sme hlasovali o pozmeňujúcich návrhoch zo spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Sulík, Richard, predseda NR SR (2011-06-01):
Prosím, hlasujte teraz o procedurálnom návrhu poslanca Buriana. (Hlasovanie.) Prítomných 145 poslancov, hlasovalo 68 za, 74 proti, 2 sa zdržali, 1 nehlasoval. Tento procedurálny návrh sme neschválili.
Poliačik, Martin, poslanec NR SR (2014-09-23):
Vážený pán kolega Blaha, rovnako ako zrejme by bolo naivné očakávať, že len preto, že môj syn si dal na obed písmenkovú polievku, tak z druhej strany vylezie Kollárova Slávy dcéra, rovnako je naivné pri vašom objeme vzdelania očakávať za 45 minút nejaké rozumné slovo. Ja som ho popravde čakal, ale presne veci, na ktoré ste apelovali, v tom prejave neboli. Lebo ak vy hovoríte o objektivite a zároveň pri tzv. objektívnom pomenovaní faktov hovoríte, že Rusko má len morálny vplyv na Ukrajine, tak to objektívne určite nie je, lebo objektívne Rusko na Ukrajine zasahuje vojensky. Ak pri svojich vzoroch, napríklad Che Guevarovi, hovoríte o tom, čo on všetko dobré urobil pre Latinskú Ameriku a Kubu, a zabúdate na to, že v očiach mnohých to bol terorista a mnohých ľudí to stálo život, je to tak isto iba selektívne vyberanie toho, čo mi vyhovuje, čo mi nevyhovuje, a potom o preberaní len tej verzie sveta, ktorú chcem vidieť. A presne podľa tohto princípu preberania verzie sveta, ktorú chcem vidieť, pristupujete aj k tejto téme. Objektivita jej absolútne chýba, objektivity sa dožadujete, len keď posudzujete akty a činy iných mocností, iných krajín, iných ľudí z minulosti, ale akonáhle vám to nepasuje do toho vášho ideologického videnia sveta, tak hovoríte o morálnej prítomnosti Ruska, o tom, že sa s ním treba dohodnúť a ono sa v zásade len bráni. Toto objektivita celkom určite nie je, a preto je aj celý váš výstup, ktorý ste tu predviedli, pokrivený. Ďakujem.
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 138 poslancov, za 102, proti žiadny, zdržalo sa 36. Návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Vašečka, Richard, poslanec NR SR (2012-10-30):
Ďakujem. Takže, vážený pán predkladateľ zákona, neprihlásil som sa do rozpravy, dúfam, že stihnem zhrnúť v dvoch minútach to základné. Tak ešte raz a po slovensky. Homosexuálne spolunažívanie je neprirodzené a nemorálne, preto im nemá prečo dať status spoločnosť, lebo to ani nepotrebuje, naopak, škodí jej to. Žiadne individuálne práva takýmto osobám nie sú upierané. Vy však pre nich vyžadujete skupinové práva. Nie sú menšinou, to ste si len vymysleli, je to politický termín. Takéto osoby nemajú schopnosť uzatvárať manželstvo, preto nemajú na to právo či nárok. Dokonca sa vo svojich návrhoch už netajíte ani adopciami detí homosexuálnymi pármi. Tieto dva dni dokázali, že sa nehanbíte klamať, zavádzať, manipulovať, zneužívať cítenie týchto osôb kvôli politickému prospechu, urážať, meniť obsah pojmov. Zákon nepodporím, lebo je zlý, nepotrebný a škodlivý.
Galek, Karol, poslanec NR SR (2016-04-21):
Áno, spomenul Vojenský obvod Javorina a chcel som to iba doplniť. Ďakujem.
Brocka, Július, poslanec NR SR (2011-07-12):
Teraz dajte hlasovať o bode 12 a 47 so stanoviskom gestorského výboru schváliť. Ony spolu súvisia.
Puci, Róbert, poslanec NR SR (2014-11-28):
Ďakujem pekne, vážený pán predsedajúci, kolegyne, kolegovia, predseda Národnej rady Slovenskej republiky rozhodnutím č. 1278 z 24. októbra 2014 pridelil návrh na vyslovenie súhlasu Národnej rady Slovenskej republiky s Doplnkovým protokolom z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti na prerokovanie Výboru Národnej rade Slovenskej republiky pre pôdohospodárstvo a životné prostredie s lehotou na prerokovanie návrhu do 24. novembra 2014. Výbor Národnej rady Slovenskej republiky pre pôdohospodárstvo a životné prostredie prerokoval návrh na vyslovenie súhlasu Národnej rady Slovenskej republiky s Doplnkovým protokolom z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti dňa 18. novembra 2014. Uznesením č. 305 súhlasil s návrhom a odporučil Národnej rade Slovenskej republiky vysloviť súhlas s Doplnkovým protokolom z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti. Gestorský výbor prerokoval túto správu o prerokovaní predmetného návrhu a uznesením č. 315 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Doplnkovým protokolom z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti a poveril ma vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rade Slovenskej republiky.
M. Gibalová, poslankyňa: (2007-06-28):
Som veľmi rada, že po mojej interpelácii sa trošku veci pohli a obce postupne, predpokladám, že do konca tohto týždňa by mohli mať peniaze na svojich účtoch. V tomto zmysle som spokojná. Nespokojná som však s tým, že som nedostala celkom úplnú odpoveď. Nedostala som odpoveď na to, prečo proces refundácie trval tak dlho.  Nekonaním vlády Slovenskej republiky boli poškodené nielen dotknuté obce, ale aj subjekty, ktoré realizovali výkony nutných a preukázateľných prác, aj keď som si teraz, na hodine otázok vypočula odpoveď pána premiéra na otázku pani poslankyne Sabolovej. Niektoré veci som si doplnila, ale nie je mi stále jasné, prečo tento proces trval tak dlho. Ďalšiu reakciu by som chcela  použiť na odpoveď pána ministra financií, ktorý mi odpovedal na moju interpeláciu v tlači pod bodom č. 3. Túto odpoveď, vážený pán minister financií, považujem z formálnej stránky za uspokojivú, ale nemôžem ju označiť za uspokojivú z obsahovej stránky, ba naopak, veľmi ma znepokojuje, pretože iba potvrdzuje mnou už toľkokrát artikulovaný problém – dlhodobú diskrimináciu a nerovnaké postavenie neverejných poskytovateľov sociálnych služieb. Po prečítaní vašej odpovede konečne môžem povedať to, čo som si myslela a nepriamo som aj niekoľkokrát už povedala v tejto snemovni, že nerovnaké postavenie teraz je ex lege. To je pre mňa veľký škandál. Aké pravidlá  platia v tomto štáte? Ak sa to hodí, platia pravidlá fiškálnej decentralizácie v systéme financovania originálnych kompetencií do podielových daňových príjmov samosprávnych krajov a obcí, kde noví mocipáni rozhodujú a správajú sa tak, ako keby sme boli konfederáciou samosprávnych krajov a ak sa to niekomu hodí, dozvieme sa, že sú zariadenia sociálnych služieb v určitých obciach, zoznam ktorých tvorí príloha odpovede na moju interpeláciu, kde ministerstvo financií poskytuje dotácie na bežné a kapitálové výdavky pre zariadenia sociálnych služieb v zriaďovateľskej pôsobnosti obcí. Keď som položila túto otázku pani ministerke Tomanovej, odkázala ma na vás, pán minister. Keď som interpelovala vás vo veci vyčlenených finančných prostriedkov na dotácie pre zariadenia sociálnych služieb pre obce, odkázali ste ma na ministerku práce, sociálnych vecí a rodiny s argumentom,  že predmetná delimitácia sa uskutočnila na úrovni ministerstva práce, sociálnych vecí a rodiny, ktoré predložilo ministerstvu financií zoznam obcí, na ktoré prešla uvedená kompetencia. Aby som sa v tejto veci vedela správne orientovať, ďakujem za odpoveď a budem v tejto veci interpelovať pani ministerku Tomanovú. Ďakujem pekne za vypočutie.
Bugár, Béla, podpredseda NR SR (2017-06-14):
Nech sa páči, prezentujme sa a hlasujme o skrátení lehoty. (Hlasovanie.) Prítomných 135 poslancov, za 80, proti 23, 31 poslancov sa zdržalo hlasovania, 1 nehlasoval. Skrátili sme lehotu potrebnú na rokovanie o podaných pozmeňujúcich návrhoch. Takže, nech sa páči, máte slovo.
Matovič, Igor, podpredseda vlády a minister financií SR (2021-12-08):
Ďakujem pekne. Patrí sa reagovať na bývalého premiéra, ktorý má doslova tú drzosť sem prísť a hovoriť o tom, že on chce pomáhať zdravotníkom na covidových oddeleniach. Ako im chce pomáhať? Tristo miliónov eur, no neber to! Viete, čo vám, pán Robert Fico, na to odkazujú tí zdravotníci? Ktorých ste do tejto zúfalej situácie priviedli vy svojím primitívnym správaním, kde tu burcujete ľudí, aby chodili na námestia, kde ich zvážate autobusmi, dôchodcov bez rúšok, bez respirátorov, a potom zapĺňate tie covidové oddelenia? Viete, čo vám tí zdravotníci na to? Zvysoka kašlú. Robert Fico, ty, ktorý sa tam schoval vzadu v poslaneckom bufetíku, lebo sa bojíš počúvať pravdu priamo do očí, ty si zodpovedný za to, čo sa dnes na Slovensku s covidom deje. Že si to blázon Mazurek a podobní neuvedomujú, že zneužívajú svojimi fašistickými bludmi nevedomosť ich voličov, to je okej. To, povedzme si, že to je plus-mínus adekvátne ich inteligencii. Ale Robert Fico je, áno, inteligentný človek. Vie presne, čo jeho skutky spôsobia. Robert Fico veľmi dobre vie, že keď pozve dôchodcov a povie im, zadarmo, ešte aj gulášik bude, ešte aj niečo možno zaplatíme, dostanete kabelku s príveskami a logami a s nálepkami SMER-u aj s fotkou podpísanou Robka Kaliňáka. Veľmi dobre vie, čo to spôsobí, ak to urobí v čase covidu. Veľmi dobre vie, že po tej ceste v autobuse do Bratislavy z druhej strany republiky a po tej ceste späť a, samozrejme, aj na tom námestí bez rúšok a bez respirátorov mnohí z tých jeho voličov ochorejú a vzhľadom na to, že väčšina voličov sa nachádza práve v tej kritickej skupine 60+, sa následne vyskytnú v nemocniciach. Robert Fico veľmi dobre vie, keď tieto oplzlé cirkusy akože boja za Slovensko a za slobodu organizuje, veľmi dobre vie, že následne, áno, tí jeho dobromyseľní voliči na základe jeho podlých aktivít zomrú. A tento človek, tento cynik sa nehanbí sem prísť a tváriť sa, že on ide zachraňovať zdravotníkov, zdravotné sestry a lekárov na covidových oddeleniach. Lebo on to vlastne vždy dobre myslel so Slovenskom aj s tými ľuďmi na tých covidových oddeleniach. Tí zdravotníci tam idú z posledného, melú tam z posledného preto, lebo jeden cynický skorumpovaný bastard sa rozhodol zo svojich vlastných voličov dôchodcov robiť rukojemníkov a živý štít... (Prerušenie vystúpenia predsedajúcim.)
Susko, Boris, poslanec NR SR (2021-05-10):
Ďakujem pekne za slovo. Pán podpredseda Blanár, musím len zdôrazniť to, čo si povedal z hľadiska súdnej mapy, a možno len doplniť, že v návrhu na odvolávanie pani ministerky Kolíkovej jeden z tých dôvodov je neodbornosť. Ale v prípade súdnej mapy si osobne nemyslím, že to bola neodbornosť, ale čo je horšie, že to bola účelovosť, že to bola účelovosť a že celý tento návrh zmeny súdneho systému, alebo teda reformy systému súdov, tzv. súdnej mapy, je účelový a vytvorený kabinetne na ministerstve za zatvorenými dverami. A tak ako všetky zainteresované strany hovoria, tak to, čo pani ministerka hovorí, že to prediskutovala, tak prediskutovala to len naoko s pár vybranými sudcami a drvivá väčšina sudcov nemala šancu sa vôbec k tomu vyjadriť, ani iných stavovských organizácií vrátane samosprávy. A väčšina z nich, drvivá väčšina z nich s týmto návrhom absolútne nesúhlasí. Čiže odhliadnuc od toho, že čo si povedal ty konkrétne veci, tak zlyhal tu celý proces prípravy, prípravy tejto otázky. A pokiaľ sa týka tej prvej veci, ktorú si hovoril z hľadiska stanoviska, stanoviska vlády, tak musím len podporiť to, čo si povedal, pretože rokovací poriadok hovorí, že predseda Národnej rady bezodkladne zašle návrh podaný podľa odseku 1, teda návrh na odvolávanie člena vlády, vláde na zaujatie stanoviska, takisto ako ho predseda Národnej rady pridelí aj jednotlivým výborom. A neviem o tom teda, že by výbory si nejakým spôsobom zdôvodňovali svoje stanoviská, takisto aj stanovisko vlády má byť prednesené a komentáre, alebo teda vlastné úvahy toho predkladateľa by mali byť prednesené v rozprave tak, aby na ne mohol, mohol parlament zareagovať. Myslím, že to jasne vyplýva z dikcie tohto ustanovenia, aj keď to tam výslovne nie je uvedené. Ďakujem.
P. Hrušovský, predseda NR SR: (2003-11-07):
(Hlasovanie.) 128 prítomných, 58 za návrh, 16 proti, 54 sa zdržalo. Neschválili sme návrh. Ľ. Navrátilová, poslankyňa: Tým sme vyčerpali všetky doplňujúce a pozmeňujúce návrhy, ktoré odzneli v rozprave. Pán predseda, mám poverenie výboru odporučiť, aby sme prerokovali tento návrh zákona v treťom čítaní ihneď.
Pellegrini, Peter, predseda NR SR (2015-04-23):
Ďakujem pekne. Na vaše vystúpenie je jedna faktická poznámka. Pán poslanec Vašečka, nech sa páči.
P. Paška, predseda NR SR: (2007-06-26):
Takže pristúpime k hlasovaniu v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru (tlač 338). Spravodajca je pán Viliam Jasaň, ktorý bude uvádzať hlasovanie.
P. Paška, predseda NR SR: (2009-04-16):
Budeme pokračovať teraz odpoveďami členov vlády na otázky poslancov podľa vyžrebovaného poradia. Podľa poradia ako prvá bola vyžrebovaná otázka od pani poslankyne Sárközy. Je tu? A bola položená ministerke práce, sociálnych vecí a rodiny pani Viere Tomanovej, ktorú dnes zastupuje pán minister zdravotníctva Richard Raši. Otázka znie: „Po spustení dôchodkovej reformy v roku 2004 sa začalo diskutovať aj o tom, že by sa v budúcnosti mal zaviesť univerzálny dôchodkový systém. Od nástupu tejto vlády sa o tom nehovorí. Aký máte na to názor vy osobne?“ Pán minister, poprosím vás, aby ste v zastúpení odpovedali na otázku.
Žiga, Peter, podpredseda NR SR (2023-11-23):
Prepáčte, pán poslanec, nejde vám čas. Musím poprosiť technikov, aby vás zapli.
Laurenčík, Milan, podpredseda NR SR (2021-10-21):
Ďakujem, pán minister. Prosím, neodchádzajte od pultu, pretože aj otázka č. 9 je adresovaná vám, je od pána poslanca Petra Libu... Vidím ho v sále? Vidím, áno, a znie: „Deti slovenských občanov so slovenskou národnosťou na južnom Slovensku sa stále viac sťažujú, že ich deti nemajú vo svojom okolí slovenské základné školy. Sú nútení chodiť dennodenne aj mnoho kilometrov do inej vzdialenej obce či mesta. Starostovia obcí sú prevažne maďarskej národnosti a odmietajú zriadiť slovenské školy. Myslíte si, že je v poriadku, že vlastní občania vo vlastnej krajine nemajú prístup k vzdelaniu v materinskom jazyku vo svojom bezprostrednom okolí?“ Nech sa páči, pán minister, máte päť minút na odpoveď.
Ďuriš Nicholsonová, Lucia, podpredsedníčka NR SR (2018-10-18):
Ďakujem pekne. Otváram rozpravu. Ako prvý sa prihlásil pán navrhovateľ. Nech sa páči, máte slovo.
Kašper, Igor, poslanec NR SR (2020-07-23):
Ja by som chcel poďakovať sa kolegovi, kolegovi Mazurekovi, naozaj mi ten prejav dal veľa, ale musím povedať, že som čakal o trošku viac. A chcem ho poprosiť nabudúce, aby ho trošku skúsil skrátiť. Ďakujem. (Smiech v sále a potlesk.)
Jurinová, Erika, podpredsedníčka NR SR (2014-12-09):
Pán poslanec, prosím, nevykrikujte z lavice.
Bugár, Béla, podpredseda NR SR (2016-09-13):
Páni poslanci, nevyrušujte!
Kuffa, Štefan, poslanec NR SR (2015-05-28):
Ďakujem za slovo. Naša neschopnosť riadiť štátne podniky je dlhodobým bolestivým problémom. Ja nemám problém s tou privatizáciou. Vážený pán premiér, ja som ťa zabudol osloviť v tom úvode. Myslím si, že dvojnásobnému premiérovi sme mohli naliať aj dobrého vínka namiesto dvoch pohárov vody. A to len tak na okraj. Ale čo sa týka tej privatizácie aj výroku pána Kažimíra, naozaj, privatizácia je normálny jav, a na Slovensku ak je nadávkou, myslím si, že sme sa zle dopracovali. Tak ako si to naznačil, dnes Gréci, keď budú privatizovať v Grécku, tak za akých podmienok, za aké ceny. Naozaj to všetko pôjde pod cenu. Ja s tým naozaj nemám problém. Štát vnímam veľakrát ako zlého hospodára, a k SPP a Slovenské elektrárne boli stratové, tak ja si myslím, že štát aby spravoval také podniky, je dobré ich ako dať sprivatizovať. Samozrejme, aby to bolo za transparentné ceny. K tej montážnej dielni. Veľmi veľa vecí si povedal, tak nestihnem na všetko. Na jednej strane je dobré, že Slovensko má aspoň tie montážne dielne a ten automobilový priemysel, ale tak, ako si to naznačil, to bol ten úvod a treba to ďalej ako rozvíjať a dotiahnuť zase ďalších významných investorov, resp. podporovať aj domáce podnikateľské prostredie. A aj to naznačenie možno k tomu Bratislavskému letisku tak som sa tak usmial, že naši Slováci ako cestujú zo Schwechatu. Pán premiér, chcem ťa ubezpečiť, že nie všetci. My na severovýchode Slovenska, my lietame z Krakova, hej. (Povedané so smiechom.) Takže nie všetci chodíme do Schwechatu alebo aj prilietame. Myslím si, že naozaj by sme to mohli kdesi pohnúť. My pod Tatrami máme aj popradské letisko a mohlo by byť, spokojne by mohlo takému Krakovu konkurovať. Máme čo robiť. Je kopec dobrých nápadov, len treba túto krajinu naozaj potiahnuť smerom dopredu.
Bugár, Béla, podpredseda NR SR (2019-06-20):
Ďakujem pekne. Prerušujem rokovanie o tomto bode programu. Nasleduje druhé čítanie o vládnom návrhu zákona o ukončení niektorých exekučných konaní a o zmene a doplnení niektorých ďalších zákonov (tlač 1445). Pán minister Gál, nech sa páči, môžte uviesť návrh zákona.
Blanár, Juraj, podpredseda NR SR (2021-06-22):
Týka sa to, samozrejme, oboch.
Lukáč, Jozef, poslanec NR SR (2016-11-30):
Chcem poďakovať kolegyni Erike Jurinovej za to, že v dvadsiatich, v necelých dvadsiatich minútach dokázala vyjadriť sa k celkovej novele rokovacieho poriadku. Na rozdiel od mňou už spomínaného pána kolegu Číža, ktorý nám 40 minút rozprával o tom, ako sa máme vedieť vyjadriť do 20 minút, a v podstate vykrádal význam obsahu slov celých 40 minút. No ale asi je ťažké hľadať studnicu múdrosti v kaluži blata. Ďakujem.
Ďuriš Nicholsonová, Lucia, podpredsedníčka NR SR (2017-04-05):
Pán poslanec Droba.
Bugár, Béla, poslanec NR SR (2014-01-30):
Ďakujem pekne. Pán kolega Mičovský, veľakrát ste hovorili tak, dá sa povedať, všeobecne. Hovorili ste napríklad to, že je to neúcta k úradu ombudsmanky, že ktosi ju umlčal. Treba ale povedať, že ju umlčal nie ktosi, ale Robert Fico a vláda Roberta Fica. Spomenuli ste napríklad Nitru a zároveň ste hovorili aj o tom, že nad našou krajinou sa stmieva. Viete, v čom je tu problém? Včera ste mohli počuť aj v tejto sále od pána ministra Kaliňáka alebo aj v jednej televíznej relácii, keď otvorene hovoril, že napríklad v Nitre tých páchateľov neonacistov oni nemohli hneď zaistiť, potrebovali 4 mesiace na to, aby polícia pripravila, dá sa povedať, dôkazový materiál, aby tí ľudia boli tvrdo potrestaní. Výsledok dnešný toho viete, aký je? Boli prepustení. To znamená, že tí, ktorých zbili, tí znovu sa musia báť. Dennodenne ich môžu vidieť, samozrejme, na uliciach a budú sa báť. Toto je výsledok, toto je to stmievanie sa nad našou krajinou, keď už teda vás môžem takto citovať, že minister vnútra klame, zavádza, nekoná štyri mesiace a potom rýchlo, rýchlo na základe aj mediálnych výstupov niečo urobí a, samozrejme, prokurátor na to povie, že to nestačí, a prepustí páchateľov, ktorí sú natočení na videokamerách. Existuje záznam a ani toto nestačí? Takže tá naša krajina, keď už teda znovu vás môžem takto chytiť za slovo, preto upadá, lebo máme takúto vládu a takého ministra vnútra.
Horváthová, Eva, poslankyňa NR SR (2013-05-16):
Ďakujem pekne za slovo. Ja by som chcela poďakovať pánovi poslancovi Novotnému. Plne sa stotožňujem so všetkým, čo vlastne povedal. A páči sa mi aj, že nejde hlavou proti múru a nepodáva opäť pozmeňovací návrh, že vie uznať, že tie legislatívne problémy tam sú a že teda sklonil hlavu pred analýzou a teda že sa budeme snažiť možno spolu nájsť nejaké spoločné riešenie, ako zabrániť fajčeniu aj práve v spoločných priestoroch bytových domov, ktoré aj mňa dosť značne rušia. Poslanci klubu OĽaNO takmer jednohlasne podporili váš pozmeňovací návrh. Keby ste ho podali dnes, podporíme ho znova alebo ja osobne, za seba môžem povedať, že určite s tým súhlasím. Chcela by som ešte vyjadriť, čo ešte mňa dosť hnevá hlavne počas týchto letných mesiacov je, keď niekto fajčí na balkóne, môže to byť tesne podo mnou, vo vedľajšom balkóne, prakticky nemáme šancu sa brániť. Nemáme šancu otvoriť okná v lete, pretože vám dym ide priamo do izby. Toto v podstate nie je nijako riešiteľné, ale tiež by to stále možno za úvahu, akou možnosťou sa človek, ktorý nefajčí môže tomuto  brániť. Ďakujem veľmi pekne.
M. Číž, podpredseda NR SR: (2007-09-19):
S faktickými poznámkami sa hlásia poslanci Frešo, Jánoš, Zmajkovičová, Žitňanská, Jasaň, pokiaľ nikto iný sa nehlási, uzatváram možnosť prihlásiť sa s faktickou poznámkou. A slovo odovzdávam pánovi poslancovi Frešovi.
B. Bugár, podpredseda NR SR: (2004-12-02):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov (tlač 950). Spoločnú správu máte v tlači 950a. Pán minister Zajac, nech sa páči, znovu máte slovo.
Hrnčiar, Andrej, podpredseda NR SR (2018-01-31):
Štyri faktické poznámky. Nech sa páči, pán poslanec Mizík.
P. Paška, predseda NR SR: (2008-01-31):
Druhú otázku položila pani poslankyňa Klára Sárközy na pána ministra zdravotníctva Ivana Valentoviča: „Pán minister, máte k dispozícii už prvé analýzy po aplikácii nového Zákonníka práce v zdravotníctve?“ Ešte predtým, kým pán minister bude odpovedať, znovu vás chcem poprosiť, dámy a páni, aby ste tí, ktorí potrebujete riešiť niečo iné, radšej opustili sálu, pretože nie je potrebná atmosféra na vystúpenie pánov ministrov. Nech sa páči, pán minister. I. Valentovič, minister zdravotníctva SR: Ďakujem veľmi pekne. Vážený pán predseda, vážená pani poslankyňa, vážené dámy, vážení páni, údaje, ktoré má k dispozícii toho času ministerstvo zdravotníctva, sú zatiaľ len neoficiálne údaje a teda aj štatistiky a analýzy sú zatiaľ neoficiálne. Je to z toho dôvodu, že na základe bežných termínov pre štatistické informácie budú podklady z Národného centra zdravotníckych informácií za rok 2007 k dispozícii až v druhej polovici februára 2008. Až na základe týchto štatistických informácií, ktoré budú platnými štatistickými informáciami, bude možné zanalyzovať celkové dopady nového Zákonníka práce na zdravotníctvo. Pri tejto príležitosti zároveň si dovolím nastoliť aj otázku, o aké analýzy pani poslankyňa mala záujem, pretože tie analýzy sa môžu týkať počtov zamestnancov, môžu sa týkať zabezpečenia služieb, môžu sa týkať hospodárstva daného zariadenia atď., čiže tých analýz môže byť, samozrejme, strašne veľa. Napriek tomu, že tie údaje sú zatiaľ neoficiálne, chcem vás informovať, pani poslankyňa, že ministerstvo zdravotníctva pravidelne komunikuje so zástupcami či už odborových organizácií alebo zástupcami zamestnávateľov a od začiatku, kedy vošiel do účinnosti nový Zákonník práce, sa na ministerstve zdravotníctva už uskutočnili štyri zasadnutia odvetvovej tripartity, ktorá sa zaoberala otázkami odmeňovania pracovníkov v zdravotníctve a implementácie Zákonníka práce. Samozrejme, všetky tie diskusie, ktoré sa vedú ohľadom zavedenia Zákonníka práce, hovorím, sú zatiaľ v rovine, kde každá strana, či už zamestnávatelia, alebo odborové organizácie pertraktujú svoju vlastnú potrebu ako riešiť dopady Zákonníka práce. Takže hovorím, v tejto chvíli všetko to, čo by som povedal o analýzach, je neoficiálne a nerád by som zavádzal. Takže zatiaľ je to všetko.  Ďakujem.
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 138 poslancov, za 108, proti žiadny, 28 sa zdržalo, 2 nehlasovali. Uvedený návrh sme schválili, nech sa páči.
Hambálek, Augustín, poslanec NR SR (2015-11-24):
Ďakujem, pán predseda. Odhlasovali sme body zo spoločnej správy, teraz môžeme pristúpiť k hlasovaniu o podaných pozmeňujúcich návrhoch, ktoré vzišli z rozpravy. Dajte, prosím, hlasovať o mojom pozmeňovacom návrhu.
Pellegrini, Peter, predseda NR SR (2015-09-18):
Ďakujem pekne. Otváram rozpravu o tomto bode programu. Konštatujem, že som nedostal žiadnu písomnú prihlášku. Pýtam sa, kto sa chce do rozpravy prihlásiť ústne. Končím možnosť prihlásiť sa do rozpravy ústne a vyhlasujem rozpravu za skončenú. Zároveň prerušujem rokovanie o tomto bode programu. Keďže uplynula 14.00 hod., ale máme pred sebou ešte rokovanie o dvoch medzinárodných zmluvách, navrhujem, aby sme dokončili ešte tieto dve medzinárodné zmluvy a efektívne tak využili zostávajúci čas. (Súhlasná reakcia pléna.) Ďakujem veľmi pekne za váš súhlas. Pán minister, nech sa páči, uveďte návrh na vyslovenie súhlasu Národnej rady s uzavretím Zmluvy medzi Slovenskou republikou a Arménskou republikou o zamedzení dvojitého zdanenia a zabránení daňového úniku v odbore daní z príjmov a z majetku (tlač 1671). (Rokovanie o návrhu na vyslovenie súhlasu Národnej rady Slovenskej republiky s uzavretím Zmluvy medzi Slovenskou republikou a Arménskou republikou o zamedzení dvojitého zdanenia a zabránení daňovému úniku v odbore daní z príjmov a z majetku , tlač 1671.)
Figeľ, Ján, podpredseda NR SR (2014-10-30):
Po vystúpení posledného z prihlásených poslancov sa chcem spýtať pána ministra, či sa chce vyjadriť na záver tejto rozpravy. (Reakcie z pléna.) Nie, nie, nie, to je... (Reakcia podpredsedníčky Laššákovej: To je v rozprave.)
Sulík, Richard, predseda NR SR (2011-06-02):
Prosím, hlasujte teraz o tom, že tento zákon bude prerokovaný v uvedených výboroch. (Hlasovanie.) Prítomných 118 poslancov, hlasovalo 109 za, 6 sa zdržali, 3 nehlasovali. Ukončujem schôdzu. Neukončujem, prepáčte. Vyhlasujem prestávku, o 14.00 hodine pokračujeme s hodinou otázok, lebo musíme. Poprosil by som aspoň tých, ktorí otázku položili, aby sem došli a si vypočuli odpoveď. Ďakujem. (Prerušenie rokovania o 13.03 hodine.) (Pokračovanie rokovania o 14.00 hodine.)
Hrušovský, Pavol, podpredseda NR SR (2011-02-08):
Vyhlasujem rozpravu o tomto bode programu za skončenú. Ďakujem pani poslankyni Tkáčovej. A poprosím pána ministra, aby z poverenia vlády Slovenskej republiky uviedol a odôvodnil dôvody, ktoré viedli vládu k predloženiu návrhu zákona, ktorým sa mení a dopĺňa zákon o lesnom reprodukčnom materiáli, ktorý prerokovávame ako tlač 178. Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli , tlač 178.)
Danko, Andrej, predseda NR SR (2016-09-14):
Ďakujem, pani poslankyňa Veronika Remišová.
Laššáková, Jana, podpredsedníčka NR SR (2014-11-09):
Pani poslankyňa Horváthová, nech sa páči.
Blcháč, Ján, poslanec NR SR (2021-11-03):
Ďakujem pekne. Pán poslanec Kazda, som rád, že ste citovali výsledky analýzy alebo nejakej práce inštitútu environmentálnej politiky. Ja si to rád vyhľadám, pretože som si prečítal Parlamentný inštitút, čo hovorí o tej porovnávacej analýze s inými národnými parkami a možno, neviem, či vás počúval pán kolega Potocký, ktorý vystupoval pred vami, ale aj ďalší, ktorí pravidelne so železnou pravidelnosťou hovoria, že sa udrží zamestnanosť. No tak napríklad Inštitút environmentálnej politiky, teraz ste to mali potvrdené, hovorí o tom, že pokiaľ bude 50-percentná bezzásahovosť, že tam príde k zníženiu zamestnanosti a z toho sú následne tie náklady v tej výške 11,5 mil. euro ročne. Takže som rád, že táto informácia zaznela, dúfam, že si ju osvoja všetci, ktorí doteraz snívajú o tom, že sa zamestnanosť nezníži. A som rád tiež tomu, že ste nastolili ďalšie otázky, ktoré sú otvorené, a ktoré by bolo treba pri serióznom prístupe k reforme správy národných parkov prípade ich redukcii, zlučovaniu a podobne nastoliť vrátane financovania. A mňa by naozaj zaujímala kalkulácia tých 11,5 mld. eur, na čo všetko ide sa použiť tento balík z plánu obnovy a odolnosti, pretože zatiaľ sme to nikde nevideli a zdá sa, že je to zahmlené rúškom tajomstva. Takže v tomto naozaj bol váš príspevok hodnotný informačne a fakticky, dáta boli dané na stôl. A dúfam, že aj tí, ktorí tu sedia, resp. ktorí to počúvajú niekde v kanceláriách, že si to dobre zapamätajú. Ďakujem pekne.
Baránik, Alojz, poslanec NR SR (2018-10-23):
Tak ja si, ja si, naopak, myslím, že vystúpenie pána ministra bolo veľmi veľavravné. Myslím si, že jasne povedal, že ho nezaujíma to, čo my môžme povedať k tejto veci, pretože neexistuje nič, čo by sme mohli povedať, čo by mohlo zmeniť jeho názor. A ten dôvod je ten, že jednoducho on musí. Tam sú, som presvedčený, tam sú väzby, ktoré sú silnejšie, ako je jeho morálka, jeho duša, jeho vzťah k Slovensku. Jednoducho jeho toto v danej situácii nemôže zaujímať, pretože všetci vieme, že za určitých okolností životných človek musí urobiť aj to, čo možno nechce. A ja sa obávam, že pán minister napriek tomu, že sa snaží toto odbaviť nejakým úsmevom, že naozaj je v tej situácii, že napriek tomu, že sem prišiel návrh, ktorý je diametrálne odlišný od toho, s čím nás vodil za nos mesiace a mesiace, tak aj tak ho podporí a tak bude zaňho hlasovať a tak bude trvať na tom, že sa ten návrh má prejednať. A tie kľúčové dve veci, ktoré sú diametrálne odlišné a ktoré nikto z tých, ktorí za tento návrh hlasovali, nespomína, sú, je práve, sú tie dvojičky a to, že predsedu a podpredsedu súdu bude voliť Ústavný súd. To sú tie dve veci, kvôli ktorým sa tu hádame, nie deväťdesiatka bez prezidenta. To nie je pravda. Tie dve veci, dvojičky a voľba predsedu a podpredsedu Ústavného súdu jeho plénom, o to tu ide.
M. Hort, podpredseda NR SR: (2009-06-19):
Nech sa páči.
J. Budaj, poslanec: (2001-09-07):
Chcem poukázať na to, že rovnako prestarnutý je paragraf Trestného zákona o ohováraní a takisto paragrafy na ochranu osobnosti v Občianskom zákonníku. My sme si teraz povšimli len dva paragrafy, ktoré sa týkajú ústavných činiteľov. Nezastavme sa len pri téme ústavných činiteľov, pokračujme aj v záujme o ochranu osobnosti a zdokonalenie paragrafu o ohováraní, ktorý je dnes v takom znení, že žiadny občan sa prakticky pred ohováraním nemôže brániť.
Petrák, Ľubomír, poslanec NR SR (2013-12-04):
Začnem od konca. Ďakujem za všetky pozmeňujúce, teda za faktické poznámky, ktoré boli vznesené. Začnem od konca. Pán kolega Poliačik, ste členom ústavnoprávneho výboru, takže môžte konzultovať aj s kolegami, že nejde o nepriamu novelu. Druhá otázka je, že či budete mať dostatok času si pozrieť, kde je tá parcela. Ja vás ubezpečujem, že hlasovanie o jedenástej o tomto zákone určite nebude. Najskôr bude o piatej, ak bude dnes, takže budete mať dostatok, reálny dostatok času, aby ste si pozreli. Ide o parcelu, bývalú parcelu, ktorá bola v správe veterinárnej fakulty, potom prešla na Ústav veterinárneho lekárstva a teraz žiada, aby sa prehodila, aby sa prehodila späť na veterinárnu fakultu. To znamená niečo, čo bolo v správe v roku 1975, sa na základe toho, že sa tam mala stavať budova a ústav, ktorý sa nikdy nepostavil, tak fakulta si žiada tú istú parcelu, ktorú previedla, žiada si ju späť. Nič viac, nič menej. Je to absolútne čisté, transparentné, žiadna skrytá privatizácia. To by som bol opatrný. Nemôžte posudzovať druhých podľa seba, ale nechcem, nechcem sa dotýkať, nechcem sa dotýkať ako osobne. To hovorím celkovo o týchto faktických poznámkach. Ďalšia otázka, pokiaľ ide o tlak na počty žiakov v málotriednych školách cez financovanie. Áno, je to jedna cesta, ale v zásade aj stanovenie počtu žiakov v triedach a naviazanie na financovanie je presne taký postup, možno trošku iným spôsobom, ale v zásade postup je to úplne rovnaký. Je to, je to tlak cez financie a nechápem, prečo nemôžme mať zadefinované aj minimálne počty žiakov v triedach, čo je síce administratívne opatrenie, ale v nadväznosti na normatívy je to aj finančné opatrenie. Toľko asi k tomu, čo môžem povedať v tejto chvíli.
P. Paška, predseda NR SR: (2009-10-22):
(Hlasovanie.) 138 prítomných, 83 za, 3 proti, 50 sa zdržalo, 2 nehlasovali. Sme v treťom čítaní . Otváram rozpravu. Nemám prihlášku. Vyhlasujem ju za skončenú a hlasujeme.
Zmajkovičová, Renáta, podpredsedníčka NR SR (2012-09-14):
Pán poslanec Daniš.
R. Fico, predseda vlády SR: (2010-02-04):
Trestný zákon síce umožňuje uložiť trest prepadnutia veci alebo trest prepadnutia majetku, ale ich uloženie predpokladá najskôr uznanie viny osoby vinnou zo spáchania trestného činu, čo kladie na príslušné orgány činné v trestnom konaní veľké nároky pri znášaní dôkazného bremena. Postup podľa trestného práva je preto absolútne neúčinný. Rovnako sa neosvedčil ani postup podľa Občianskeho zákonníka a jeho ustanovení o bezdôvodnom obohatení, či podľa iných právnych predpisov, osobitne daňových. Navrhovaná právna úprava je preto spoločensky žiaduca a potrebná. Vládny návrh zákona nadväzuje na vládny návrh ústavného zákona, ktorým sa dopĺňa Ústava Slovenskej republiky, aby sa tak vytvoril ústavný základ, aby zákonodarca mohol v súlade s Európskym dohovorom o ochrane ľudských práv a základných slobôd zákonným spôsobom riešiť problematiku dovolenej kontroly používania majetku v súlade so všeobecným záujmom. Vychádza z predpokladu, že každý vie preukázať pôvod svojich majetkových prírastkov. Ak to tak nie je, štát bude mať právo iniciovať konanie na civilnom súde a žiadať od žalovanej osoby, aby vyvrátila dôvodné pochybnosti o nepoctivom pôvode svojho majetku. Pokiaľ žalovaná strana takto nepreukáže pôvod a spôsob nadobudnutia sporného majetku, súd rozhodne, že takýto majetok pochádza z nelegálnych príjmov a prepadá v prospech štátu. Ak však súd návrh prokurátora sčasti alebo celkom zamietne, pretože žalovaná osoba dostatočne vysvetlí pôvod svojho majetku, štát bude niesť zodpovednosť za prípadnú škodu, ktorá vznikla na majetku žalovaného v dôsledku postupu podľa tohto zákona. Chcel by som pripomenúť, že zákon obsahuje aj množstvo iných garancií. Napríklad podanie v danom zákone môže urobiť osoba len vtedy, ak ho podpíše. Príslušné policajné orgány preverujú totožnosť tejto osoby. Je tam stanovená pomerne vysoká suma peňazí alebo hodnota majetku, ktorá prichádza do úvahy na preverenie, aby nedochádzalo k vybavovaniu si susedských vzťahov alebo medziľudských vzťahov použitím ustanovení tohto zákona. Civilné konanie je v porovnaní s trestným konaním, ktoré vyžaduje rešpektovanie prezumpcie neviny, zákazu retroaktivity a dôkazného bremena na strane štátu, podstatne pružnejšie. Rozhodnutie civilného súdu odňatím majetku, ku ktorému nie je majiteľ schopný uspokojivo vysvetliť jeho pôvod, nie je ani rozhodnutím o vine osoby zo spáchania trestného činu, ani trestom. Aj preto orgány Európskeho dohovoru o ľudských právach považujú obdobné civilné právne úpravy za zlučiteľné s požiadavkami dohovoru, pretože ich hodnotia ako dovolenú kontrolu používania majetku v súlade so všeobecným záujmom. Vládny návrh zákona rovnako zohľadnil viaceré pripomienky Ústavného súdu k zákonu č. 335/2005 o preukazovaní pôvodu majetku. Pre výšku majetku zavádza limit 1 500-násobku minimálnej mzdy, doplňuje sa ustanovenie o postupe orgánov pri odnímaní majetku a boli urobené viaceré legislatívnotechnické upresnenia a aktualizácia poznámok pod čiarou. Vážené pani poslankyne, vážení páni poslanci, v mene vlády Slovenskej republiky vás chcem požiadať o podporu tohto vládneho návrhu zákona. Ďakujem pekne.
Figeľ, Ján, podpredseda NR SR (2013-03-20):
S reakciou na faktické, nech sa páči, pán poslanec Hrnčiar. Hlásil sa. Môžete ho zapnúť?
Zmajkovičová, Renáta, podpredsedníčka NR SR (2013-11-27):
Pán poslanec Bublavý.
J. Danko, poslanec: (2001-09-12):
Dámy a páni, vy ste si, tak niektorí hovoríte, dobre preštudovali tieto zákony, tak si uvedomujete, čo nastane, ak nastane ich účinnosť? Viete si to vôbec v praxi predstaviť, aký chaos, aký chaos legislatívny, personálny, finančný, materiálny nastane? Nie, lebo ste väčšina nerobili v štátnej správe. Ale tí, ktorí ste robili a ktorí ste tu primátori a starostovia, viete dobre, o čom rozprávam. Čiže ja vám chcem, nebudem sa dotýkať obsahu tohto zákona, lebo to je na dlhú debatu, a to je predmetom prvého a druhého čítania, ja len chcem poukázať, že samotný princíp, ak tento parlament cúvne, cúvne vláde a prijme tieto a schváli skrátené legislatívne konania, tým tento parlament ustupuje z demokratických princípov a začína rešpektovať protiústavne vôľu menšiny. To si, prosím, uvedomte, lebo jednoducho za to ponesiete plnú zodpovednosť. Ďakujem vám za pozornosť. (Potlesk.) I. Presperín, podpredseda NR SR: S faktickými poznámkami štyria poslanci a poslankyne. Posledná pani poslankyňa Kolláriková, prvá pani poslankyňa Tóthová. Nech sa páči.
Laššáková, Jana, podpredsedníčka NR SR (2014-12-11):
Nech sa páči, pán poslanec Krajcer.
Zmajkovičová, Renáta, podpredsedníčka NR SR (2013-09-04):
S reakciou pán poslanec Madej.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Pčolinský.
Figeľ, Ján, podpredseda NR SR (2014-11-26):
Pán kolega, prerušujem vaše vystúpenie. Bude prestávka do hlasovania, ktoré bude za chvíľu. Ďakujem vám teraz. Budete pokračovať po hlasovaní. Ďakujem pekne.
Sulík, Richard, predseda NR SR (2011-07-11):
Ďakujem. S faktickými poznámkami sa prihlásili ôsmi poslanci. Uzatváram možnosť sa prihlásiť. Slovo má pán poslanec Brocka.
Hrnčiar, Andrej, podpredseda NR SR (2017-10-13):
Pán poslanec Mizík.
Horváthová, Eva, poslankyňa NR SR (2013-05-16):
Ďakujem pekne za slovo. Ja by som chcela poďakovať pánovi kolegovi Viskupičovi. Vážim si na ňom to, že napriek tomu, že je pomerne tuhý fajčiar a že má takého prevádzky, sa dokáže nad toto povzniesť a dokáže sa s nadhľadom pozrieť na takýto návrh zákona, a že dokonca si vie predstaviť, žeby sa nefajčilo v žiadnych zariadeniach, kde sa podávajú čo i len nápoje. Takže to si veľmi na ňom cením a ďakujem mu za to, že vystúpil a vyjadril tento svoj názor.
Marcinková, Vladimíra, poslankyňa NR SR (2022-05-24):
Ďakujem pekne, pán predsedajúci. Ja som tiež vďačná, že to tu zaznelo, lebo mám doma športovca a často hromží nad tým, že v iných krajinách naozaj to titulkovanie športových prenosov je štandardom. U nás práve ľudia s hendikepom, ktorí sú fanúšikmi športu, na toto dlhodobo upozorňujú, čiže teším sa. A, samozrejme, je to nevyhnutné aj pri iných ako športových prenosoch a pre mňa je to až také zarážajúce, lebo dnes, keď mladí ľudia využívajú sociálne siete a napr. na Instagrame, keď si spravíte nejakú storku, v momente vám ju vie softvér vytitulkovať v tom jazyku, v akom rozprávate, že nerozumiem, prečo sa toto nedá preniesť vlastne aj do našej audiovizuálnej tvorby, lebo videá a príspevky na sociálnych sieťach takto fungujú už veľmi dlho. Takže bol by to určite posun k štandardu fungovania. Ďakujem.